Pyhät nuket

Pyhät Nuket  on vuonna 1983 perustettu tamperelainen rockyhtye, joka syntyi Riistetyt-yhtyeen ollessa tauolla kitaristi Perryn (Kari Vilenius) suorittaessa varusmiespalvelusta. Yhtyeen säveltäjäksi ja sanoittajaksi tuli seuraavan vuoden alussa  Risto ”Rike” Jokela. Yhtyeen alkuperäinen nimi oli Holy Dolls.  Gootti.net. Viitattu 8.11.2017

 Yhtyeen muodostuminen ja levytykset 

Vuonna 1983 yhtyeen muodostivat Lateri (Lasse Aaltonen) ja Nappi (Juha Nabb) Riistetyt-yhtyeestä. Lateri ja Nappi  kehittelivät tuolloin sivuprojektia nimeltä Holy Dolls tarkoituksenaan nauhoittaa erilaista, synkkää musiikkia, Killing Joken, Joy Divisionin ja Lords Of The New Churchin tapaan. 

Holy Dolls -yhtye aloitti suoraan studioalbumin "Ilmestyskirjan peto" teolla syksyn loputtua 1983. Nappi ja Lazze tekivät minialbumin biisit studiolla. Nappi soitti nauhoille sekä bassot että kitarat. Lazze lauloi ja rummuissa oli entinen Riistetyt-yhtyeen rumpali Stydy. Koskettimissa oli Hippi Vihinen. Projektin oli tarkoitus jäädä tähän. Kun nauhoja oltiin miksaamassa, studiolle sattui samaan aikaan myös Rike Jokela miksaamaan omia Bastards-yhtyeen nauhoja. Rike ehdotti perustettavaksi yhtyettä, tai lähinnä rakentaa Dollseista kokonainen ja toimiva yhtye kaikilla soittajilla. Propaganda mainosti jo valmiina tehtyä mini-LP-levyä "Ilmestyskirjan peto" kansineen lehdissä. Vihdoin vuonna 2003 mini-LP ilmestyi CD-levyn koosteessa Bella. Jonkin tiedon mukaan edullisena viikossa tehdyn Holy Dollsin mini-LP-levyn piti tulla ulos Poko Rekordsin kautta. Myöhemmin seuraavan vuoden 1984 alusta Holy Dolls aloitti aktiivisen toimintansa Riistettyjen rinnalla. Rike Jokelan Pyhät Nuket -sävellyksissä kuuluivat alusta loppuun tumma ja vahvarytminen nykyaikainen rock. 

Riistetyt muodossa yhtye nauhoitti keväällä 1984 Propagandalle Raiskattu tulevaisuus -levyn Saksassa julkaistuna sisältäen Holy Dolls lisäyksen yhtyeen nimiin.  Pyhät Nuket yhtyeen toinen single Bella Ciao on tuotettu tästä samasta materiaalista äänittäen se useampaan kertaan.  Yhtye äänitti jo aiemmin uudelleen alusta alkaen Holy Dolls Kuoleman sotatanssi albumin nyt tuottajien huomassa.  Propaganda teki siitä sopimuksen Finnlevylle, missä yhteydessä suomenkielellä laulavan yhtyeen nimi suomennettiin loogisesti Pyhiksi Nukeiksi Lasse Norreksen aloitteesta. Levyllä yhtyeen "viides jäsen" on Popedan Costello Hautamäki, joka äänittämisen ohella soitti sekä kosketinsoittimet että myös osan kitarasooloista. Costello myös lauloi taustoja molemmilla yhtyeen albumeilla. Levyjä oli tuottamassa Propagandan Vilenius Costellon ohessa. Juho Juntunen teki levyihin sinkkuineen kansitaidetta.  

Loppukesällä 1984 yhtye teki vielä Riistetyt-nimellä (englanninkielisessä lyriikkaa sisältävässä monisteessa nimi oli käännettynä muotoon Holy Dolls) kuukauden kestäneen kiertueen Yhdysvalloissa. Kiertue ulottui itärannikolta länsirannikolle. Noin 30 keikasta yksi oli muun muassa Los Angelesin olympialaisten nyrkkeilyhallissa Dead Kennedys -yhtyeen kanssa. Kiertue huomioitiin laajasti Soundi-lehdestä Suosikkiin asti mediassa.  Kiertueen jälkeen Pyhät nuket solmi sopimuksen Roxy-Viihteen kanssa.  Kiertueesta ilmestyi bootleg-CD Live in U.S.A. 1984 ;"Live in Morgantown 5.8.1984",  "Live in Pittsburg 6.8.1984". Basisti Miki oli hetkellisesti kadonnut ja yhtye soitti kokoonpanolla, jossa rummuissa oli amerikkalainen kiertueroudari Bill Hopkins. Mies ei kuitenkaan hallinnut hc-komppia, minkä vuoksi yhtye yritti soittaa viimeisillä keikoilla hitaampaa Pyhät Nuket -materiaalia ja sopivia covereita. 

Toiselle, vuonna 1985 ilmestyneelle Enkelit sulkivat silmänsä -levylle bändi oli kasvanut viisijäseniseksi Make Saaren tultua koskettimiin. Albumi tuotettiin myös englanninkieliseksi Holy Dolls bändin nimellä "Angels Closed Their Eyes". Siitä oli lupaukset julkaisusta Robbie Fieldsin luotsaamalla Poshboy Recordsilla Kaliforniassa ja Herbert Egoldtin Rock-O-Rama Recordsilla Saksassa. Kuitenkin julkaisua saatiin odottaa pääosin digitaaliseen versioon 2012 asti.  Pyhät Nuket teki vielä samana vuonna ”Tuhlaajapoika”-maxisinglen, josta löytyy "Tuhlaajapojan" ohessa myös yhtyeen yksi suosituimmista biiseistä "Syyskuu". Yhtyeen sisäiset riidat kasvoivat kuitenkin sen verran suuriksi, että sen seurauksena lopulta yhtyeen laulaja vaihtui. Uudeksi solistiksi liittyi Calle Hyötynen, joka oli soittanut muun muassa Kaaoksessa kuten rumpali Jaska sekä basisti Nappi aiemmin. Tuolloin bändin nimi lyhennettiin muotoon Nuket, millä nimellä se jatkoi toimintaansa tiiviisti 1990-luvulle asti ja julkaisi  heti kaksi albumia Kolmas näytös ja On maantiellä mittaa. Kolmas albumi "Tähtisumua" äänitettiin myös jo aivan 1980-luvun lopussa.  Tämän jälkeen yhtye esiintyi harvoin mutta tasaisin väliajoin. Uusin albumi "Greatest Hits Live" on vuodelta 2024. Livelevy sisältää jo Pyhät Nuket kokoonpanolla levytettyjä kappaleita yhtyeen säveltäjän ohjelmistosta kuten Syyskuu, Tuhlaajapoika ja Afrodite.

Vivian Bardot puolestaan kasasi uuden ryhmän ja jatkoi hetken vuonna 1986 Holy Dolls -nimisellä englanninkielisellä yhtyeellä, jolta ilmestyi myös yksi levy.

Uudestaan kasattu Pyhät Nuket esiintyi ensimmäisen kerran 31. joulukuuta 2017 Tampereen Vastavirtaklubilla. Solistina oli alkuperäinen laulaja Vivian alias Lazze ja hänen seuranaan soittajia Tampereen punk- ja rock-scenestä.

Helmikuussa 2025 Pyhät Nuket julkaisi uuden kappaleen Tuli palaa siltojen alla.

 Alkuperäiset jäsenet 
 Vivian – laulu 
 Jaska – rummut 
 Rike – kitara 
 Make Up  – koskettimet 
 Miki – basso

 Diskografia 
 Albumit 

 Holy Dolls & Riistetyt: 

 Holy Dolls: 


 Singlet 
 ”Sokea/Tää yö on meidän” (1984, Kräk!)
 ”Bella ciao/Unelma” (1984, Kräk!)
 ”Enkelit sulkivat silmänsä/Desperado” (1985, Kräk!)
 ”Syntynyt elään/Halloween” (1985, Kräk!)
 ”Tuli palaa siltojen alla” (2025, Stupido Records)

 Maxit 
 ”Tuhlaajapoika”/”Syyskuu”/”Afrodite” (1985, Kräk!)
 Holy Dolls: ”Sometimes” (1986, Megafon Records)

 Lähteet 
 Viitteet 

 Aiheesta muualla 
 Virallinen kotisivu 
 Propaganda Recordsin kotisivut
 Nuket

Luokka:Suomalaiset rockyhtyeet